Case ID: 1114700
Sentence 35: Bununla belə, Təqsirləndirilən şəxs1 ibtidai istintaq zamanı təqsirləndirilən şəxs qismində verdiyi və məhkəmədə tədqiq olunmuş ifadəsində göstərmişdir ki, Abşeron rayonu, Saray qəsəbəsində yaşamaqla 2009-cu ildən torpaq sahəsi alıb fərdi yaşayış evi tikib satmaqla məşğul olmuş, 2011-ci ildə Bakı şəhəri, Sabunçu rayonu, Sülh küçəsində yaşayan baxıcı kimi tanıdığı Tacirə adlı qadının evində olduğu vaxt, sonuncunun qardaşı Anarla tanış olmuş, sonra 2013-cü ildə orada Tacirə ilə kirayədə yaşayan Xanımzər adlı qadınla da tanış olmuş, Xanımzərə Sumqayıt şəhəri, 17-ci mikrorayonda yaşaması üçün kirayə mənzil tutmuş və orada onunla qeyri-rəsmi ərarvad kimi yaşamış, Tacirə 2017-ci ilin oktyabr ayında istifadə etdiyi ***-***-**-** nömrədən onun istifadəsində olan ***-***-**-** nömrəyə zəng edib, onu ünvan 5 ünvandakı kirayədə yaşadığı evə dəvət etmiş, ona görə də tək Tacirənin yaşadığı həmin evə gəlmiş, Tacirə evdə tək olmuş, Tacirə orada ona qardaşı Anarın münasibətdə olduğu Gülnarə adlı qadının əri Aslanla münasibətlərinin pozulduğunu, Gülnarənin yaşadığı mənzildə əri Aslana məxsus ******* ABŞ dolları məbləğində pul olduğunu bildirmiş, Tacirədən mənzildə bu məbləğdə pulun olmasını haradan bildiyini soruşduqda, Tacirə Gülnarənin mənzilinə gedib-gəldiyi vaxt pulları gördüyünü, həmçinin qardaşı Anarın da həmin pulları mənzildə seyfdə gördüyünü, seyfin mənzildə qonaq otağında yerləşdiyini, seyfin üzərinə örtük salındığını, üstündə qabda süni güllərin olduğunu, seyfin qapısının kodunun Gülnarənin qızının təvəllüd tarixi olduğunu bildirmiş və Gülnarə səhər saat 08:00-08:15 radələrində mənzildən çıxan zaman ağzını tutub, ona fiziki güc tətbiq etmək kimi davranıb evdən seyfi götürüb gətirmək üçün ikiüç adamı ora göndərməyi tapşırmış, həmçinin Gülnarənin qızının bu işdən xəbəri olmadığını demiş və qızı bu işdən şübhələndirməməyi də tapşırmış, Tacirədən bu işin birdən polisə düşərlərsə, necə olacaqlarını soruşduqda, Tacirə belə bir şeyin olmayacağını, Gülnarə ilə münasibəti olan bir oğlanın əvvəl də Gülnarənin mənzilindən pul apardığını, lakin həmin oğlandan şikayət etmədiklərini də demiş, o isə Tacirəyə belə bir adamın olduğnu bildirmiş və məsləhətləşib bildirəcəyinə söz vermiş, Tacirə mənzildən götürəcəkləri ******* ABŞ dolları məbləğində pulun 400000 ABŞ dollarının Gülnarəyə çatacağını, qalan pulu isə özünün, onun, Anarın və digər iştirakçıların arasında bölünəcəyini bildirmiş, Tacirənin bu təklifi ilə razılaşdığından bu barədə Abşeron rayonu, Saray qəsəbəsində yaşayan tanışı Vüqar Hüseynova bildirmiş, Vüqar ondan Tacirə ilə onu telefonda danışdırmağı xahiş etmiş, ona görədə istifadəsində olan mobil telefondan Tacirənin istifadəsində olan mobil telefona zəng edib, səsgücləndiriciyə qoyaraq Tacirəyə həmin məsələ ilə əlaqədar Vüqarla danışmağıtapşırmış, Vüqar da telefonda Tacirədən Gülnarənin yaşadığı mənzilin ünvanını soruşmuş, X22 yaşadığı mənzilin Bakı şəhəri, Yasamal rayonunda Statistika idarəsinin arxasında yeni tikilmiş yaşayış binasının 8-ci mərtəbəsində yerləşdiyini bildirmiş, sonra bu cinayətdə iştirak etməkdən yayınmaq istəməmiş, lakin Vüqar əl çəkməmiş və bu cinayəti törədəcək şəxslərin artıq hazır olduqlarını, bu işi mütləq başa çatdıracaqlarını bildirmiş, ona görə də bu məqsədlə 2017-ci ilin noyabr ayında tək Tacirənin yaşadığı evə gəlmiş, Tacirə Gülnarənin yaşadığı mənzili ona göstərmək üçün onun idarə etdiyi “Lada Priora” markalı 90VP112 dövlət nömrə nişanlı avtomaşında Bakı şəhəri, Yasamal rayonu, İ.Qutqaşınlı küçəsinə gəlmiş, Tacirə Gülnarənin yaşadığı binanı, mənzilin giriş blokunu ona göstərmiş, mənzilin binanın səkkizinci mərtəbəsində yerləşdiyini, mənzilin nömrəsini də ona bildirmiş, həmin vaxt Vüqar onu Bakı şəhərində “20 Yanvar” metrostansiyasının yaxınlığında gözləyərək, onunla mütamadi telefon əlaqəsi saxlamış, Vüqara telefonda Tacirə ilə bir yerdə olduğunu, Tacirənin Gülnarənin yaşadığı mənzili ona göstərdiyini bildirmiş, sonra Tacirəni yaşadığı evə aparmış, orada Tacirə Gülnarənin istifadə etdiyi mobil telefona zəng edib onunla telefonda görüntülü danışmış, Tacirə Gülnarəyə “bunlar pul məsələsinə inanmırlar, seyfin yerini göstər” demiş, Gülnarə də mənzilində qonaq otağına keçib, divanın arxasındakı seyfin yerini göstərmiş, seyfin kodunun qızının təvəllüd tarixi olduğunu bildirmiş, sonra Tacirənin yaşadığı evdən çıxıb idarə etdiyi avtomaşında Saray qəsəbəsinə gəlib Vüqarla görüşmüş, X12 yaşadığı mənzili ona göstərdiyini və Gülnarə ilə telefonda görüntülü danışdığını bildirmiş, Vüqar ona Gülnarənin yaşadığı mənzili ona da göstərməyi tapşırmış, ona görə də idarə etdiyi avtomaşında Vüqarı aparıb Gülnarənin yaşadığı mənzili ona da göstərmiş, Vüqar ona “biz həmin evə gedib işimizi görəndən sonra səni gəlib görəcəyik” demiş, təxminən 3-4 gündən sonra Vüqar saat 06:00-da ona zəng edib avtomaşınının nasaz olduğunu bildirmiş və ondan Gülnarənin mənzilinə getmək üçün avtomaşının istəmiş, o da avtomaşının açarlarını Vüqara vermiş, lakin Vüqar onun avtomaşınını idarə edə bilməyəcəyini bildirmiş və ona “ özün get, avtomaşından düşmə, mənim adamlarım işlərini görəcək, sən isə onları oradan geri qaytararsan” demiş, o da razılaşmış Nəsimi, İskəndər, Nicat və Ruslan onun idarə etdiyi avtomaşına əyləşmiş, Vüqar isə özünün idarə etdiyi “Niva” markalı avtomaşınla onların arxasınca gəlmiş, plana əsasən Nəsimi, İskəndər, Nicat və Ruslan binaya qalxıb Gülnarənin yaşadığı mənzilin qarşısında dayanıb gözləməli, Gülnarə mənzildən çıxanda ona yaxınlaşıb təzyiq gösərib mənzilə daxil olub, mənzildən seyf götürüb gətirilib Vüqara çatdırmalı, Vüqar isə seyfi Saray qəsəbəsinə aparmalı, o isə Nəsimini, İskəndəri, Nicatı və Ruslanı idarə etdiyi avtomaşında Saray qəsəbəsinə qaytarmalı idi, bunu bu cür Tacirə planlaşdırmış, əslində plana əsasən Gülnarəyə təzyiq olunması, mənzildən seyf götürülənədən sonra mənzildə əşyaların dağınıq vəziyyətə salınması mənzildən oğurluq hadisəsi olması görüntüsü yaratmaq olmuş, həmçinin Gülnarənin qızı Leylanın bu işdən xəbəri olmadığı üçün şübhələnməsin deyə bir nəfər də onun ağzını tutmalı idi, razılaşdıqları kimi o, idarə etdiyi avtomaşında Nəsimi, İskəndər, Nicat və Ruslanı Gülnarənin yaşadığı binanın yaxınlığına gətirib orada dayanmış, bu vaxt Gülnarə və qızının binadan çıxıb getdiklərini görmüş, ona görə də onlar oradan geri qayıtmış və Tacirənin mobil telefonuna zəng edib bu barədə bildirmiş, Tacirənin tapşırığı ilə bu işi görməyi səhərisi günə saxlamış, Nəsimi də zəng edib bu barədə Vüqara bildirmiş, sonra onlar Saray qəsəbəsinə qayıtmış, səhərisi gün, 30 noyabr 2017-ci il tarixdə saat 06:00 radələrində Vüqar yenidən onun istifadəsində olmuş mobil telefona zəng edib “gəl gedək işimizi başa çatdıraq” demiş, o isə getmək istəməmiş və Vüqara “gəl avtomaşını verim özünüz gedin” demiş, Vüqar isə ona “narahat olma sən avtomaşından düşməyəcəksən, Nəsimigil məsələni özləri həll edəcəklər” demiş, ona görə də idarə etdiyi avtomaşınla Bakı-Sumqayıt magistral yoluna çıxmış, orada Vüqarın avtomaşınından Nəsimi, İskəndər, Ruslan və Nicat enib onun avtomaşınına əyləşmiş və idarə etdiyi avtomaşında Nəsimi, İskəndər, Ruslan və Nicatı Bakı şəhəri, Yasamal rayonu, İ.Qutqaşınlı küçəsinə Gülnarənin yaşadığı binanın yanına gətirmiş və orada dayanıb gözləmiş, Vüqar da öz avtomaşınında onların arxasınca gəlmiş, oradanTacirəyə zəng edib Gülnarənin yaşadığı binanın qarşısında gözlədiklərini bildirmiş, Tacirə ona “Gülnarənin yaşadığı mənzildə işıq yanırsa demək oyanıblar” demiş, təxminən 20 dəqiqədən sonra Gülnarənin yaşadığı mənzilin işığı yanmış, bundan sonra Nəsimi, İskəndər, Ruslan və Nicat avtomaşından enib binanın giriş blokuna tərəf getmiş, o isə avtomaşında əyləşib onları gözləmiş, təxminən 20-30 dəqiqədən sonra Nəsimi, İskəndər və Nicat qaçaraq təlaşla gəlib avtomaşına əyləşmiş və ona “avtomaşını tez sür gedək” demiş, o da avtomaşını sürətlə sürüb oradan uzaqlaşmış, yolda Nəsimi Vüqara zəng edib işin alınmadığını bildirmiş və oradan uzaqlaşmağı tapşırmış, Nəsimi ona Ruslanın başqa istiqamətə qaçdığını demiş, o, avtomaşını sürüb H.Əliyev küçəsində saxlamış və taksiyə əyləşib Saray qəsəbəsinə gəlmiş, axşam tərəfi qayıdıb avtomaşının dövlət nömrə nişanın dəyişib tranzit nömrə bağlayıb avtomaşını Saray qəsəbəsinə gətirmiş, hadisə barədə heç kimə bildirməmiş, sonra bununla bağlı Gülnarənin polisə şikayət etməsi barədə məlumat almış, ona görə də zəng edib Tacirədən bu barədə soruşduqda, Tacirə ona “bir az gözləyin, bu söhbət bağlanacaqdır” demiş, bir müddətdən sonra Tacirə ona Gülnarənin əri Aslanın Gülnarədən şübhələndiyini, Aslanın bıçaqla arvadı Gülnarəyə xəsarət yetirdiyini demiş, ondan sonra Bakı şəhəri Yasamal rayon polis idarəsinin əməkdaşları onu axtarmışdır.